เปิดโผ 4 หุ้นผลงานครึ่งปีหลังแจ่มธุรกิจโตกระฉูด พ่วง Upside เต็มสูบ!
เปิดโผ 4 หุ้นผลงานครึ่งปีหลังแจ่ม ธุรกิจโตกระฉูด พ่วง Upside เต็มสูบ!
14 ก.ย. 2559

“ข่าวหุ้นธุรกิจออนไลน์” ได้ทำการสำรวจบทวิเคราะห์ของเหล่านักวิเคราะห์ ที่ธุรกิจมีแนวโน้มสดใส ขณะที่คาดว่าผลการดำเนินงานในช่วงครึ่งปีหลังของปี 59 จะเติบโตได้อย่างโดดเด่น นำโดย TWPC, EPG , BEAUTY และBA
โดยนักวิเคราะห์ บล.เออีซี ระบุในบทวิเคราะห์ (8 ก.ย.) แนะนำนักลงทุนเล็งหาโอกาสในช่วงความกังวล โดยยังมีความมั่นใจในพื้นฐานและมองเป็นโอกาสเข้าลงทุนในหุ้น Mid-Small Cap. ที่ผลการดำเนินงานและธุรกิจยังมีแนวโน้มสดใส
อันดับที่ 1 บริษัท ไทยวา จำกัด (มหาชน) หรือ TWPC ให้ราคาเป้าหมาย 10 โดยคาดว่าช่วงครึ่งปีหลังของปี 59 คาดกำไรโตเด่นทั้งจากครึ่งปีแรก และจากปีก่อนจากสถานการณ์น้ำที่ดีขึ้น ซึ่งช่วยให้โรงงานนครราชสีมากลับมาผลิตได้เหมือนเดิม อีกทั้งบริษัทคงแผนเพิ่มกำลังผลิต หนุนให้ปี 59 คาดกำไรปกติโตเด่น 42%จากปีก่อนและโตต่อปีละ 7.5% ในปี 60-61 ขณะที่ราคาหุ้นมี Upside 31.58% และคาดให้ Div. yield ปีละกว่า 5% จึงคงแนะนำ “ซื้อ”
โดยราคาหุ้น TWPC ปิดตลาดวานนี้ (13 ก.ย.) อยู่ที่ 7.60 บาท ปรับตัวขึ้น 0.25 บาท หรือ 3.40% ด้วยมูลค่าซื้อขาย 32.99 ล้านบาท
 
อันดับที่ 2 บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG โดยให้ราคาเป้าหมาย 17.50 บาท ปี 59/60 คาดกำไรปกติโต 32.9% จากปีก่อนและโตต่อ 19.2%จากปีก่อนในปี 60/61 จากการโตทั้งธุรกิจฉนวนยาง อุปกรณ์ยานยนต์ และบรรจุภัณฑ์ อีกทั้งคาด TJM จะมีผลดำเนินงานที่ดีขึ้นหลังเปลี่ยนระบบจัดซื้อสินค้า และธุรกิจบรรจุภัณฑ์จะกลับมาโตหลังใช้เครื่องจักรใหม่ซึ่งมีประสิทธิภาพสูงขึ้น  ขณะที่มี Upside 32.58% จึงแนะนำ “ซื้อ”
โดยราคาหุ้น EPG ปิดตลาดวานนี้ (13 ก.ย.) อยู่ที่ 13.20 บาท ปรับตัวขึ้น 0.30 บาท หรือ 2.33% ด้วยมูลค่าซื้อขาย 212.97 ล้านบาท
 
อันดับที่ 3 บริษัท บิวตี้ คอมมูนิตี้ จำกัด (มหาชน)หรือ BEAUTY โดยให้ราคาเป้าหมาย 10.20 บาท คาดว่าช่วงครึ่งปีหลังของปี 59 คาดกำไรโตเด่นทั้งจากครึ่งปีแรก และจากช่วงเดียวกันเมื่อปีก่อนจากเข้าสู่ High Season บวกกับ คงแผนขยายช่องทางจำหน่ายทั้งในและต่างประเทศ ตลอดจนการจัดกิจกรรมการตลาดต่อเนื่อง หนุนทั้งปี 59 คาดกำไรโต 36.0%จากช่วงเดียวกันเมื่อปีก่อนและโตต่อ 29.8% จากช่วงเดียวกันเมื่อปีก่อนในปี 60  ขณะที่มี Upside 25.15% และคาดให้ Div. Yield ปีละ 2% จึงแนะนำ “ซื้อ”
โดยราคาหุ้น BEAUTY ปิดตลาดวานนี้ (13 ก.ย.) อยู่ที่ 8.15 บาท ปรับตัวขึ้น 0.25 บาท หรือ 3.16% ด้วยมูลค่าซื้อขาย 300.70 ล้านบาท
 
อันดับที่ 4 บริษัท การบินกรุงเทพ จำกัด (มหาชน) หรือ BA โดยให้ราคาเป้าหมาย 34.25 บาท ซึ่งคาดว่าช่วงครึ่งปีหลังของปี 59 คาดกำไรโตเด่นจากช่วงเดียวกันเมื่อปีก่อนจากการท่องเที่ยวเกาะสมุยที่สดใสและต้นทุนราคาน้ำมันที่ปรับตัวลง หนุนให้คาดปี 59 กำไรปกติยังโตเด่น 20.1%จากปีก่อนและโตต่อปีละ 27.1% ในปี 60-61 จากการปรับปรุงสนามบินสมุยและเพิ่มฝูงบิน ขณะที่มี Upside 48.91% จากพื้นฐานปี 60 และคาดให้ Div. Yield 4.6% จึงคงแนะนำ “ซื้อ”
โดยราคาหุ้น BA ปิดตลาดวานนี้ (13 ก.ย.) อยู่ที่ 23 บาท ปรับตัวขึ้น 0.60 บาท หรือ 2.68% ด้วยมูลค่าซื้อขาย 273.33 ล้านบาท
 
*ทั้งนี้ข้อมูลที่มีการนำเสนอข้างต้นเป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำหรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตามล้วนเป็นผลจากการใช้วิจารณญาณของผู้อ่าน